שלמה יפה

**שלמה יפה** (19 במאי 1909 – 29 בדצמבר 1995) היה מלחין ישראלי, חבר קיבוץ בית אלפא.

## ביוגרפיה
נולד בוורשה, פולין למשה מאיר ושיינדיל שיינא יפה. משפחתו של שלמה יפה מנתה 8 נפשות. החיים במשפחה התנהלו ברוח המסורת היהודית, אך הם היו ליברליים. אמו הייתה חובבת מוזיקה, בעיקר אופרות. אחיו ואחיותיו למדו כולם לנגן בכינור, בפסנתר ובכלי פריטה. גם שלמה, בילדותו (בין השנים 1918–1921), למד פסנתר, וסולפג' בסמרה שברוסיה ובהיותו בן 15, בשנת 1924 הצטרף לתנועה הציונית "השומר הצעיר" בוורשה, שם ניגן במנדולינה, טובה, בריטון וקלרינט בתזמורות השונות. ב–1928 סיים את לימודיו בסמינר למורים בפוזנן שבפולין.

משפחתו רצתה שילמד הנדסה, אך הוא רצה לעלות לישראל ולהיות חקלאי, ובשנת 1930 נסע לברנו שבצ'כוסלובקיה ללמוד חקלאות. בתום לימודי החקלאות, בשנת 1932, עלה ארצה והתגורר במספר קיבוצים. ב־1934 עבר לעמק זבולון, לרמת יוחנן. ב־1940 נעשו חילופי אוכלוסין בין המשקים בית-אלפא ורמת-יוחנן, והוא הגיע לקיבוץ בית אלפא.

בקיבוץ בית-אלפא ארגן מקהלה. ב־1942 הוטל עליו לרכז את הקמת המוסד החינוכי. עם הקמתו היה מנהלו האדמיניסטרטיבי במשך כמה שנים, אך במקביל עסק בחינוך מוזיקלי. היה מנהל של "הקונסרבטוריון העירוני של הקיבוצים בעמק בית שאן" עד שנת 1973. הקים תזמורת גדולה של כלי פריטה, ותזמורת כלי-נשיפה.
מאוחר יותר החל ללמוד אצל עדן פרטוש. בשנת 1947 יצא לראשונה להשתלמות ממושכת בירושלים.

יצירתו משנת 1955 "מחזור למקהלה" (יצירה ובה עשרה שירים) שבעטייה זכה בפרס ניסימוב למקהלות נוער.

שלמה יפה הרבה לחבר יצירות מוזיקליות, שנוגנו על במות עם תזמורות וסולנים רבים. רשימת 79 יצירותיו כתובה בספר "שלמה יפה – מלחין, איש קיבוץ".
היה מעורה מאוד בחיי הקיבוץ, שימש רכז המוסד, מזכיר, חבר ועדת מינויים. הוא חיבר את "אורחות חיים", ספר ה"חוקים" של הקיבוץ.

ארכיונו מופקד ב וכולל כתבי-יד רבים ליצירות שלא נדפסו.

## רשימת יצירות חלקית
רשימה זו נלקחה מקלטות אודיו הנמצאות בארכיון למוזיקה ישראלית, באוניברסיטת תל אביב (לא מקוטלגות), מקטלוג אוניברסיטת תל אביב ומקטלוג הספרייה הלאומית.

### יצירות קוליות
* אל תסתר פניך ממני למקהלה מעורבת מילים על פי תהלים, פרק ק"ב ג'
* אם בארזים נפלה שלהבת למקהלה מעורבת מילים מהתלמוד הבבלי
* ארץ הנגב למקהלה מעורבת
* ארץ נתנה יבולה מוזיקה לחג האסיף לטנור סולו ומקהלה בלווית חליל כנור(ות) ופסנתר
* אשים מדבר לאגם מים למקהלה בשני קולות גבוהים מילים ישעיהו מ"א 19, 18 (1955)
* הזעה המרה למקהלה מעורבת מילים אברהם ברוידס (1958)
* העיירה בוערת
* והייתם לי לעם למצו-סופרן ותזמורת קאמרית מילים ירמיהו ל' כ"ב (1995)
* כלתה נפשי לישועתך למקהלה בשני קולות מילים על פי תהלים, פרק קי"ט (1983)
* כתנות פסים לבש הגן למקהלה בשני קולות
* לפשוטי-עם למקהלה מעורבת מלים אראלה אור (1959)
* מדוע כה קודרים ימי למקהלה בשלושה קולות (1939?)
* מה נאוו על ההרים למקהלה מעורבת מילים ישעיה נ"ב (1969)
* מה שם אקרא מילים יוסף שריג לסופרן ולהקה קאמרית
* מסכת "חג הקציר" לשבועות למקהלה והרכב כלי (1958)
* סבו ציון והקיפוה למקהלה בקולות שווים, קלרינט, צ'לו וטמבורין מילים תהלים מ"ח (1954)
* פתיחה לליל הסדר למקהלה בשלשה קולות, מקהלת ילדים אוניסונו וכלי נגינה
* עברו בשערים למקהלה מעורבת מילים מספר ישעיהו פרק ס"ב פסוק י' (1979)
* עולה לילה לילה (קנטטה)
* על טפת טל למקהלה בשני קולות
* עשרה שירים למקהלה מעורבת (1957)
* קינה למקהלה מעורבת מילים ע"פ מגילת איכה (1975)
* קנטטה לנוער למקהלה מעורבת ולפסנתר
* שמחתי באמרים לי למקהלה מעורבת מילים תהלים קכ"ב א'
* שובי בתולה למקהלה בשני קולות מילים שלמה אבן גבירול (1961)
* שיר הפלך לקול ולגיטרה או נבל
* שיר מחול למקהלה בשלושה קולות (1955)
* שלושים תרגילי שירה בשני קולות
* שאלו שלום ירושלים למקהלה מעורבת ולתזמורת מילים תהלים קכ"ב ו'(1970)
* תהלים קכ"ח למקהלה מעורבת
* תפילה לעני לסולנים ולמקהלה מעורבת (1993)

### יצירות לתזמורת
* מוזיקה לכינור ולתזמורת קאמרית
* מחול ללהקה דרוזית
* סימפוניה מס' 1
* סימפוניה מס' 2
* סימפוניה מס' 3
* סימפונייטה
* פנטזיה קונצ'רטנטה לרביעיית כלי נשיפה ממתכת ותזמורת (1968)
* קונצ'רטו לכינור ולתזמורת
* קריה יפהפייה - רפסודיה לתזמורת
* רישומים מירושלים
* שלושה קטעים לקרן יער ולתזמורת כלי קשת

### יצירות לפסנתר
* ארבעה קטעים (1982)
* הרהורים
* מטמורפוזות (1979)
* ניגונים (1980)
* פנטסיה
* רפסודיה יהודית

### יצירות קאמריות
* אנדנטה ורונדו לטובה ולפסנתר
* אפטואוזו לשני חלילים (1978)
* גלגולו של ניגון לנבל (פסנתר), חליל, אבוב, קלרנית ובסון
* דיאלוג לשני חלילים (1993)
* וריאציות לכנור ולצ'לו
* סוויטה קטנה ל-4 חלילים (נקראת גם סונטינה)
* סוויטה על נושאים תימניים: לקלרנית ולרביעית כלי קשת
* סונטינה לחליל וגיטרה (1981)
* ספרי תמה, לנבל, חליל, 2 כינורות, ויולה, צ'לו, קונטרבס (מבוסס על נעימה תימנית)
* סקיצות אוריינטליות לחליל, אבוב וצ'לו (1990)
* פנטסיה לתשיעיית כלי קשת (1976)
* רביעייה לשני חלילים, צ'לו ופסנתר (1958)
* רביעייה לשתי חצוצרות, קרן יער וטרומבון (1990)
* שלושה קטעים לקרן יער ופסנתר (1987)

### ספרים
* התרבות המוזיקלית ביון העתיקה: חומר קריאה לתלמידים בנושא ההיסטורי / מעובד על ידי שלמה יפה, 1964
* מרחובות עד בית אלפא: סיפורו של קיבוץ "פלנטי" בארץ / ערך ורשם: שלמה יפה, 1977
* נעימי פריטה: ספר לימוד למנדולינה בשני כרכים, 1949
* שלמה יפה - מלחין איש קבוץ, 1980
* 30 תרגילי שירה בשני קולות

## קישורים חיצוניים
* שלמה יפה באתר "שירה עובדת"
* רשימת פרסומים וכתבי-יד באתר הספרייה הלאומית.
* 
* יהודה וולטר כהן, **נעימי זמירות ישראל** (עם עובד, 1990), עמ' 135
* 

## הערות שוליים

קטגוריה:מלחינים ישראלים
קטגוריה:מוזיקאים ישראלים
קטגוריה:מלחינים ישראלים במוזיקה הקלאסית
קטגוריה:מעבדים מוזיקליים ישראלים
קטגוריה:זוכי פרס אנגל
קטגוריה:מנצחי מקהלות ישראלים
קטגוריה:בית אלפא: אישים
קטגוריה:אישים הקבורים בבית הקברות המשותף לבית אלפא וחפציבה
קטגוריה:אנשי העלייה הרביעית
קטגוריה:ישראלים שנולדו ב-1909
קטגוריה:ישראלים שנפטרו ב-1995